Kreshnik Gashi

Kreshnik Gashi është një gazetar hetues dhe redaktor i njohur kosovar, aktualisht shef i “Planning Desk” dhe redaktor në platformën Kallxo, e cila njihet për hetime kundërkorrupsion, dhe luftimin e dezinformimit. Ai drejton programin televiziv “Drejtësia në Kosovë” dhe është themelues i raporteve televizive dhe artikujve hetues, që shpesh pasojnë me hetime nga autoritetet e sigurisë në vend.

 Jeta 
Kreshniku është i martuar, ka fëmijë dhe jeton në Prishtinë.

 Arsimi 
Studioi në Gjimnazin "Sami Frashëri", dhe ka diplomuar në Fakultetin Juridik të Universitetit të Prishtinës.

 Karriera 
Ka përvojë të gjatë në gazetari që prej vitit 2007, me fokus te institucionet e drejtësisë si policia, prokuroria dhe mekanizmat ligjorë. Gjatë karrierës së tij, ai ka fituar shumë çmime për raportime hetuese mbi korrupsionin dhe keqpërdorimin e detyrës publike. Përveç angazhimit profesional, Gashi ka pasur ndikim të rëndësishëm në shoqëri, sidomos në ndërtimin e një kulture raportimi qytetar, ku qytetarët mund të raportojnë shkelje e vepra korrupsioni, dhe gazetarët të hetojnë më tej raportimet. Në shumë raste kanë ndodhur edhe arrestime të vetë zyrtarëve që bashkëpunonin me botën e krimit, kështu duke kontribuar në zbatimin e ligjit dhe informimin e publikut në lidhje me çështje të rëndësisë së veçantë.

 Lidhje të jashtme 
 Facebook
 Kallxo

 Shiko edhe 
 Jeta Xharra
 Kallxo
 Gazetaria në Kosovë
 Gazetaria hetuese

 Referime 

Kategoria:Njerëz që jetojnë
Kategoria:Shqiptarë të Kosovës
Kategoria:Gazetarë kosovarë
Kategoria:Biografi shqiptare